Alberton-ongeluk eis 3Foto: Netcare 911 Drie persone is Saterdagaand in ŉ trompop botsing op die R59 in Alberton, Gauteng, oorlede. “Paramedici is laat Saterdagaand na die toneel ontbied,” het Chris Botha, woordvoerder van Netcare 911, in ŉ verklaring gesê. “Drie persone het reeds aan hul beserings beswyk. Een persoon het ernstige beserings opgedoen en hy is na ŉ plaaslike hospitaal geneem.” Die oorsaak van die ongeluk is nog nie bekend nie. Plaaslike owerhede stel ondersoek in.